باقي المغرب كيحطم الروكور فعدد الإصابات اليومية بفيروس كورونا المستجد، بحيث اليوم سجلنا 1283 حالة، وهكذا وصل الطوطال لـ28500، أي بمعدل 78,5 لكل 100 ألف نسمة. وقال المسؤول على قسم الطوارئ فوزارة الصحة، معاذ المرابط، أن 94 فالمية من الإصابات الجديدة تسجلو فجهات كازا سطات، وفاس مكناس، وطنجة تطوان الحسيمة، ومراكش آسفي، والرباط سلا القنيطرة، و68 فالمية تسجلات تحديدا فأربعة مدن هي كازا وفاس ومراكش وطنجة. و78 فالمية من هاد الحالات، أي 1001 منها، تم اكتشافها عن طريق تتبع المخالطين، وهكذا وصل إجمالي المخالطين لـ126487، منهم 17865 باقيين تحت المراقبة. بالنسبة للتوزيع الجغرافي ديال الحالات اللي تسجلات اليوم فهو كالآتي: جهة طنجة تطوان الحسيمة 322: جهة مراكش آسفي 296: جهة كازا سطات 249: جهة فاس مكناس 201: جهة الرباط سلا القنيطرة 136: سيدي قاسم 68، الرباط 26، سلا والصخيرات تمارة 17 لكل منهما، و4 حالات فكل من القنيطرة والخميسات. جهة العيون الساقية الحمرا 26: بني ملال خنيفرة 22: الجهة الشرقية 13: درعة تافيلالت 10: سوس ماسة 5: الداخلة واد الذهب 3: بينما جهة كَلميم وادنون ماسجلات حتى حالة. وتسجلات اليوم 18 حالة وفاة، 13 فطنجة، و2 فمراكش، وحالة وحدة بكل من تطوان وفاس وكازا، ووصل المجموع لـ435. و365 واحد تشافاو اليوم، ووصل الطوطال لـ19994، بنسبة تعافي ديال 70,2 فالمئة. والحالات النشيطة بلغ عددها 8071 حالة، أي بمعدل 22,2 واحد لكل 100 ألف نسمة، وهو أعلى معدل منذ بداية الوباء، وكتتوزع على الجهات كالتالي: جهة طنجة تطوان الحسيمة: 2343 جهة فاس مكناس: 1928 جهة كازا سطات: 1795 جهة مراكش آسفي: 857 جهة الرباط القنيطرة: 595 جهة درعة تافيلالت: 163 جهة بني ملال خنيفرة: 159 الجهة الشرقية: 111 جهة الداخلة واد الذهب: 46 جهة سوس ماسة: 39 جهة العيون الساقية الحمرا: 34 جهة كَلميم وادنون: 1 و108 من الحالات اللي مازالة كتعالج فحالة خطيرة، وهو أعلى رقم تسجل لحد الآن، ومن هاد الحالات 19 تحت التنفس الاصطناعي، ومنها 38 فكازا سطات ، و22 فمراكش آسفي، و26 فطنجة تطوان الحسيمة ، و12 ففاس مكناس ، و8 فالرباط سلا القنيطرة ، وجوج حالات فسوس ماسة. واليوم تستبعدات 21278 حالة إصابة، ووصل المجموع لـ1333050 بعد ما خرجات تحاليلهم سلبية. وهذا توزيع الإصابات فالجهات حسب النسبة المئوية: 
روكور جديد فالإصابات بكورونا ومجموع الحالات الحرجة والنشيطة.. 1283 مغربي ومغربية تصابو فهاد 24 ساعة و18 ماتو و365 تشافاو.. الطوطال: 28500 مصاب و435 متوفي و19994 متعافي.. و8071 مازال كيتعالجو منهم 108 فحالة خطيرة